રુપાણીએ વિશ્વાસ વ્યકત કર્યો કે, આદિવાસી સંસ્‍કૃતિની વિરાસતના જતન માટે રાજપીપળામાં 100 કરોડના ખર્ચે અલગ મ્‍યુઝિયમ બનાવવાના નિર્ણય સાથે 40 એકર વિસ્‍તારમાં બિરસા મૂંડા આદિવાસી યુનિવસિર્ટીના નિર્માણ સાથે આદિવાસી સંસ્‍કૃતિનું જતન થશે. તેમણે આદિવાસીઓના આઝાદીના ભવ્‍ય ઇતિહાસને વાગોળતાં જણાવ્‍યું હતું કે, સોમનાથ મંદિરની રક્ષા માટે વેગડા ભીલની વીરતા, મહીસાગરના માનગઢમાં ગુરુ ગોવિંદના નેતૃત્‍વમાં 1600 આદિવાસીઓની શહીદી, વિજયનગરના શહીદો, તાત્‍યાભીલ, રૂપા નાયક સહિત આદિવાસી વીરોનું બલિદાન એળે જવા દેશે નહીં. ડાંગના રાજાઓ અંગ્રેજો સામેલ લડ્યાં હતાં. અગાઉની સરકારોએ કયારેય આ વીર સપૂતોને યાદ કર્યા નથી. આ સરકારે અનોખી પરંપરાનો પ્રારંભ કરીને આદિવાસી સંસ્‍કૃતિની વિરાસતને ઊજાગર કરવાનો મહત્‍વનો નિર્ણય કર્યો છે. રાજયના આદિવાસી વિસ્‍તારોમાં વિકાસની પરંપરાને આગળ વધારી છે. ૧૯૬ જંગલના ગામોને રેવન્‍યુ ગામો જાહેર કર્યા છે.